Karp Hengel - Papgooi - Varswater Hengel - Spesie Karp Hengel - Karp Hengel Wenke - Karp Hengel Tips - Karp Aas
Karp is olyf-bruin tot goud van kleur en daar is drie verskillende spesies wat hoofsaaklik in Suid Afrika gevang word. Al drie die spesies het verskillende skub patrone wat dit makliker maak om hul uit te ken.
1 - Volskaal karp - Staan ook bekend as King Carp. Hul lywe is vol skubbe en is dus baie maklik uitkenbaar.
2 - Leer karp - Die karp het geen skubbe op sy lyf nie. As mens aan hulle vat voel dit soos 'n dik, sagte leer.
3 - Spieël karp - Hul lywe is gedeeltelik bedek met skubbe, gewoonlik net so drie of vier rye met groot skubbe.
Die mond kan vorentoe uitstrek en daar is 'n paar baarde aan die mond wat dien as 'n tasorgaan. Karp Hengel is tans een van die grootste sport soorte in die hengel bedryf. Dit behels verskeie aspekte soos die gereedskap, visvang stokke, katrolle, hoek ase, vloeistof aanlok middels & geursels, grond voer ens. Dit is een van die mees ontspanningste sport soorte en jy kan maklik vir 'n paar dae rustig langs die waters sit en net weg breek van die res van die wêreld.
Karp hengel bestaan uit drie verskillende tipe hengelaars; die spesie karp hengelaar, die kompeterende karp hengelaar en die sosiale karp hengelaar. Al drie die fasette van karp hengel gebruik verskillende tipes toerusting, stokke en aas. Die kompeterende karp hengelaar en die sosiale karp hengelaar gebruik meestal stroppe met twee hoeke teenoor die spesie karp hengelaar wat normaalweg slegs een hoek gebruik.
Soos julle kan sien is ons besig om aan die webwerf te werk en hoop om dit binnekort klaar te hê. Tot dan toe kan julle gerus die artikels op die volgende webwerf lees. Hulle het ook 'n baie goeie reeks karp toerusting en karp aas beskikbaar.
Deel Copy right (c) 2014 www.KARPHENGEL.co.za all rights reserved.